|  |  |
| --- | --- |
| https://upload.wikimedia.org/wikipedia/commons/thumb/d/d4/Coat_of_arms_of_Bosnia_and_Herzegovina.svg/220px-Coat_of_arms_of_Bosnia_and_Herzegovina.svg.png  VIJEĆE MINISTARA BOSNE I HERCEGOVINE |  VLADA REPUBLIKE HRVATSKE |

Zagreb, 20. lipnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predlagatelj: | Vlada Republike Hrvatske  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predmet: | Prijedlog zaključka u vezi s upoznavanjem o Izradi projektne dokumentacije za brzu cestu Mostar – Široki Brijeg – Grude – granica BIH/HRV (Gorica / Donji Vinjani) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

**Z A K LJ U Č A K**

Vlada Republike Hrvatske i Vijeće ministara Bosne i Hercegovine podržavaju Projekt izgradnje brze ceste Mostar – Široki Brijeg – Grude – granica BIH (Gorica) / HRV (Donji Vinjani) – Imotski – Zagvozd.

Vlada Republike Hrvatske i Vijeće ministara Bosne i Hercegovine zadužit će Ministarstvo mora, prometa i infrastrukture Republike Hrvatske i Ministarstvo komunikacija i prometa Bosne i Hercegovine da, zajedno s Hrvatske ceste d.o.o. i JP Autoceste FBiH, u roku od 30 dana, rasprave i usuglase spojnu točku ovih brzih cesta na granici obiju država.

Vlada Republike Hrvatske i Vijeće ministara Bosne i Hercegovine zadužit će Ministarstvo mora, prometa i infrastrukture Republike Hrvatske i Ministarstvo komunikacija i prometa Bosne i Hercegovine da formiraju Zajedničko radno tijelo koje će započeti sa svim potrebnim aktivnostima i radnjama za pripremu svih potrebnih sporazuma kako bi se mogao ostvariti projekt spajanja navedenih brzih cesta na granici obiju država.